स्टूडेंट्स को महिला सशक्तीकरण के प्रति किया गया जागरूक
एकपंजाबी टीवी चैनल ने दोआबा ग्रुप आॅफ कॉलेजेज, खरड़ में युवाओं के लिए यंग ब्रिगेड वॉइस आॅफ यूथ, महिला सशक्तिकरण और सुरक्षा पर चर्चा की। इसमें 250 से अधिक विद्यार्थियों को जागरूक किय गया। उन्होंने महिला सशक्तिकरण और समाज में महिलाओं की भूमिका के बारे में अपने विचार प्रकट किए। दोआबा बिजनेस स्कूल की छात्रा परमजीत कौर ने कहा कि महिला सशक्तिकरण महिलाओं को दिमाग, सोच, अधिकारों और फैसले लेने आदि जैसे हर क्षेत्र में आत्मनिर्भर बनाएगा। एमबीए के विद्यार्थी वसीम ने कहा कि महिला सशक्तिकरण का मतलब पुरुषों को नजरअंदाज करना नहीं है। महिला सशक्तिकरण और पुरुष सशक्तिकरण की अलग-अलग धारणा ही कई बार लिंग समानता के रस्ते में रुकावट बन जाता है। दीपा ने कहा कि एक जिम्मेदार महिला कभी भी अपनी पारिवारिक जिम्मेदारियों से पीछे नहीं हटती। छात्रा ने बहुत सारे ताजा मुद्दों पर चर्चा की और एक साझे प्रश्न के रूप में बातचीत का निचोड़ निकाला। वक्ताओं ने कहा कि भारत माता का अर्थ हर भारती की माता है, जिसका हमें हमेशा ख्याल रखना चाहिए। डीजीसीके प्रबंधक चेयरमैन एसएस संघा ने टीम का स्वागत किया।
hin_Deva hin_Deva